Resolució 370/2017, de 20 de novembre
Administración: Ajuntament de l'Aldea
Plans municipals d'empresa i treball.
La inactivitat persistent i reiterada (perquè sembla ser que tampoc hauria donat resposta a la sol·licitud d'informació de la que deriva aquesta Reclamació) de l'Ajuntament no és admissible que pugui impedir l'exercici del dret d'accés a la informació demanada; en conseqüència, la GAIP resol aquest cas malgrat la manca de l'informe municipal previst a l'article 33.4 de l'RGAIP.
La informació relativa a les persones físiques sol·licitants de subvencions s'ha de donar sense les dades que permetin conèixer la seva identitat, ja que la persona reclamant no aporta arguments que permetin posar de manifest interessos favorables a l'accés que puguin prevaldre sobre el dret a la protecció de les dades personals.
Número d'expedient de la reclamació: 419/2017.
Sentit de la Resolució: Estimació parcial.
Demana que l'accés a aquesta informació sigui en mitjà electrònic.
Els antecedents posen de manifest que l'Ajuntament de l'Aldea no hauria emès l'informe previst per l'article 33.4 de l'RGAIP dins del termini establert per aquest precepte i del requerit per la GAIP, ja que es va demanar el dia 2 d'octubre i no hauria estat rebut el 9 de novembre, data de redacció d'aquesta Resolució, malgrat haver estat reclamat telefònicament pels serveis de la GAIP.
Tot i que l'incompliment d'aquesta obligació municipal impedeix a la GAIP de disposar de tots els elements existents per resoldre, les característiques de la informació demanada permeten elaborar aquesta Resolució, malgrat la manca de les aportacions municipals.
I és que la inactivitat persistent i reiterada (perquè sembla ser que tampoc hauria donat resposta a la sol·licitud d'informació de la que deriva aquesta Reclamació) de l'Ajuntament no és admissible que pugui impedir l'exercici del dret d'accés a la informació demanada.
En conseqüència, la GAIP resol aquest cas malgrat la manca de l'informe municipal previst a l'article 33.4 de l'RGAIP.
La informació demanada en aquest procediment és la relativa a les partides previstes i executades dels Plans municipals d'empresa i treball dels anys 2013 a 2016, ambdós inclosos, i a les persones sol·licitants de les subvencions que s'hi preveuen i a les concedides.
Aquesta informació demanada no només és informació pública, sinó que en gran part ha de ser objecte de publicitat activa a través del web municipal de transparència, per així disposar-ho els articles 12 (que obliga la publicació dels plans) i 15 (que obliga la publicació de les subvencions, inclosos l'objecte, els ajuts atorgats i els beneficiaris) LTAIPBG.
Per tant, si ha de ser objecte de publicitat activa, amb més raó encara ho ha de ser del dret d'accés a la informació pública, que té un abast material molt més ampli (tota la informació que és en poder de l'Administració).
La informació econòmica demanada (partida pressupostària i executada) és pertinent per controlar la gestió econòmica dels recursos públics, que és una de les finalitats essencials de la legislació de transparència i d'accés a la informació pública.
Una de les dades demanades és el llistat de les persones físiques i jurídiques que varen sol·licitar les subvencions.
En el cas de les persones físiques, donar aquesta informació (que inclou tots els sol·licitants, i no només els beneficiaris) pot resultar excessivament invasiva de la privacitat de les persones sol·licitants i finalment no beneficiàries i vulnerar en conseqüència la legislació de protecció de dades personals.
Atès que no s'ha acreditat per la reclamant que aquestes dades siguin rellevants per a la finalitat de l'accés (ja que si el que es vol és controlar la gestió acurada de la subvenció sembla suficient amb conèixer el llistat dels beneficiaris), i que per facilitar-les com a mínim caldria donar audiència prèvia als sol·licitants no beneficiaris (tràmit que no seria necessari en relació amb els beneficiaris, ja que la identitat d'aquests ha de ser divulgada per imperatiu de l'article 15 LTAIPBG), sembla suficient donar-les codificades (per exemple, amb els quatre últims dígits del seu DNI), de manera que es pugui acreditar d'aquesta manera la concurrència de sol·licituds, sense necessitat de difondre la identitat de totes les persones físiques sol·licitants.
Això no treu, tanmateix, que si la persona reclamant insisteix en la necessitat de conèixer precisament la identitat de tots o part de les persones físiques sol·licitants no beneficiàries, i ho justifica o argumenta suficientment, pugui obtenir-la.
Aquestes cauteles que s'acaben de fer no són aplicables a les persones jurídiques, que no tenen dades personals protegides per la corresponent legislació, i per tant res impedeix que l'Ajuntament hagi de donar a la persona reclamant la identitat de les persones jurídiques sol·licitants, i no només de les beneficiàries.
Tal com ha demanat la persona reclamant, la informació indicada li ha de ser lliurada per mitjà electrònic (article 36 LTAIPBG).
Sobre la base d'aquestes comunicacions i de les efectuades per les persones interessades, la GAIP ha de fer seguiment del compliment de les seves resolucions, d'acord amb el previst pels articles 48 i següents del seu Reglament, aprovat pel Decret 111/2017, de 18 de juliol, i per l'apartat 30 del seu Manual de reclamació, i pot adoptar les mesures que s'hi preveuen en cas d'incompliment.
Sobre la base dels antecedents i fonaments jurídics exposats, el Ple de la GAIP, en la sessió de 20 de novembre de 2017, resol per unanimitat: